ผู้ถือหุ้นเฮ INTUCH หวนจ่ายปันผล 100%
ผู้ถือหุ้นเฮ! INTUCH ประกาศกลับมาจ่ายปันผล 100% จากกำไรสุทธิ
ผู้ถือหุ้นเฮ! INTUCH ประกาศกลับมาจ่ายปันผล 100% จากกำไรสุทธิ
10 มี.ค. 2566

บริษัท อินทัช โฮลดิ้งส์ จำกัด (มหาชน) หรือ INTUCH เปิดเผยข้อมูลผ่านระบบสารสนเทศของตลาดหลักทรัพย์แห่งประเทศไทย (ตลท.) ว่า ที่ประชุมคณะกรรมการบริษัท ครั้งที่ 3/2566 ซึ่งประชุมเมื่อวันจันทร์ที่ 10 มกราคม 2566 ได้มีมติอนุมัติให้มีการเปลี่ยนแปลงนโยบายการจ่ายปันผล โดยนโยบายใหม่ จะจ่ายปันผลในอัตราร้อยละ 100 จากเงินปันผลที่บริษัทได้รับจากบริษัทร่วมและบริษัทย่อยหลังหักค่าใช้จ่ายหากไม่มีเหตุจำเป็นอื่นใด และการจ่ายเงินปันผลนั้นไม่มีผลกระทบต่อการดำเนินงานปกติของบริษัทอย่างมีนัยสำคัญ
สำหรับนโยบายเดิมบริษัทฯ มีนโยบายจ่ายเงินปันผลจากงบการเงินเฉพาะของบริษัท โดยพิจารณาจ่ายจากเงินปันผลส่วนใหญ่ที่บริษัทได้รับจากบริษัทร่วมและบริษัทย่อยหลังหักค่าใช้จ่าย หากไม่มีเหตุจำเป็นอื่นใด และการจ่ายเงินปันผลนั้นไม่มีผลกระทบต่อการดำเนินงานปกติของบริษัทอย่างมีนัยสำคัญ